Bolt speel dalk T20-krieket in Aus | Nuus24
Melbourne – Die Olimpiese naelloopster Usain Bolt het aan die Australiese media gesê hy oorweeg 'n aanbod van Shane Warne om volgende seisoen in die Australiese Big Bash T20-liga te speel.Die Melbourne Stars het bevestig dat hy deur sy bestuurmaatskappy met Bolt onderhandel. Warne is die kaptein van dié span.Bolt, wat suksesvol sy 100- en 200 m-titel by die Olimpiese Spele verdedig het, het juniorkrieket in Jamaika gespeel."As ek 'n kans kry, sal ek definitief probeer omdat ek weet dit gaan baie pret wees. Ek weet nie hoe goed ek is nie, ek sal seker baie moet oefen," het Bolt aan Australië se Channel Nine gesê.– Volg Nuus24Sport op Twitter